Šilutės evangelikų liuteronų bažnyčia

Šilutės evangelikų liuteronų bažnyčia – evangelikų liuteronų bažnyčia, įsikūrusi Šilutės centre, Lietuvininkų g. 21.Rekvizitai.vz.lt puslapio informacija Kultūros paveldo objektas Nr. 16061. Bažnyčios bokšto aukštis siekia 50 m, o bokšto laikrodis – didžiausias Lietuvoje: jo ciferblato skersmuo 2,5 m, didžioji rodyklė 1,10 m, mažoji – 0,80 m ilgio.15min.lt informacijaliuteronai.lt puslapio informacija 

 Istorija 
miniatiūra|left|230px|Bažnyčios išorė

Šilokarčemos parapija susikūrė iš Verdainės parapijos,Friedwald Moeller, Altpreußisches evangelisches Pfarrerbuch von der Reformation bis zur Vertreibung im Jahre 1945, Hamburg, 1968, S. 55 kadangi miestas plėtėsi labai intensyviai. 1910 m. buvę kaimai Verdainė, Žibai ir Cintjoniškiai prisijungė prie Šilokarčemos (ji išaugo į Šilutės miestą), kuri tada turėjo daugiau kaip 3000 gyventojų.Šilutės miesto istorija internetinėje svetainėje silutei500.lt  Tada iškilo būtinybė statyti atskirą bažnyčią. Vienas svarbiausių parapijos kūrimo iniciatorių buvo Hugo Šojus, jis 1910 m. kreipėsi į Rytų Prūsijos evangelikų konsistoriją, kad atsiskirtų nuo Verdainės parapijos ir sukurtų atskirą parapiją. Reikalavimą kurti atskirą parapiją jis nusiuntė net pačiam Vokietijos kaizeriui Vilhelmui II. Kaip argumentas buvo nurodyta, kad Šilokarčemoje veikia paštas, telegrafas, teismas, dirba gydytojas, yra vaistinė, aukštesnioji berniukų mokykla, viešbutis ir muitinė. Sklypą bažnyčiai statyti nemokamai skyrė Hugo Šojus. 1913 m. parapija įkurtaWalther Hubatsch, Geschichte der evangelischen Kirche Ostpreußens, Band 3: Dokumente, Göttingen, 1968, S. 510 ir padėtas bažnyčios kertinis akmuo. Parapijai priskirti Šilokarčemos, Žibų gyventojai, taip pat artimiausių kaimų – Aukštumalų, Barzdūnų, Lapolių, Rupkalvių, Šlažų, Šyšgirių, Traksėdžių, Bismarko kolonijos bei Šilokarčemos dvaro – viensėdijų gyventojai. Bet tada buvo pastatyta tik klebonija, nes Pirmasis pasaulinis karas statybas nutraukė.


1923 m. įvykus sukilimui ir Klaipėdos kraštą prijungus prie Lietuvos, buvo vėl pradėta planuoti bažnyčios statybas. 1924 m. prasidėjo bažnyčios statymo darbai. Vietiniai evangelikai liuteronai pagalbos kreipėsi į Prūsijos karalystės bendruomenes. Bažnyčios statybai aukojo įvairios organizacijos: Šalies bažnyčios fondas (), Vokietijos imperijos Žemės ūkio ministerija, Jubiliejinių aukų fondas, Vokietijos imperijos vyriausybė ir kt. Bažnyčios statybos fondą sudarė maždaug 200 000 markių. Kol nebuvo pastayta nauja evangelikų liuteronų bažnyčia vietos evangelikai lankė Liepų gatvėje įsikūrusią Krikščionių bendruomenės koplyčią.

1926 m. vasaros pabaigoje bažnyčia buvo pastatyta, o pašventinimo iškilmės organizuotos Martyno Liuterio gimimo dieną – lapkričio 10 d. Į bažnyčios atidarymą atvyko Vokietijos Vyriausiosios bažnyčios tarybos ( – Vokietijos imperijos evangelikų liuteronų bažnyčios aukščiausioji institucija) viceprezidentas D. Conradas, Klaipėdos krašto generalinis superintendentas F. Gregoras, apskričių vyskupai, kunigai, svečių iš kitur ir daugybė parapijiečių. Giedant giesmę pirmiausia į naująją bažnyčią buvo įnešamos vokiška ir lietuviška Biblijos.

Iki Antrojo pasaulinio karo pradžios, Šilokarčemos parapiją sudarė maždaug 5500 žmonių. 1944 m. rugpjūčio 24 d. užregistruotos paskutinės bažnytinės laidotuvės, rugsėjo 24 d. – paskutinė santuoka. Tų pačių metų spalio 9 d. po Šilokarčemą jau važinėjosi sovietų tankai. Per Antrąjį pasaulinį karą bažnyčia nenukentėjo ir net nebuvo apiplėšta. Pokarinė Šilutės evangelikų liuteronų bendruomenė oficialiai įregistruota 1948 m. rugpjūčio 27 d., teisė naudotis bažnyčios pastatu suteikta 1949 m. kovo 23 d.

Šiuo metu parapija priklauso Lietuvos evangelikų liuteronų bažnyčiai, o ji turi apie 600–800 tikinčiųjų.http://silute.lelb.eu/?page_id=12 Parapijos istorija bažnyčios tinklapyje 2013 m. Šilutės evangelikų liuteronų parapija šventė 100 metų jubiliejų.silutesnaujienos.lt puslapio informacija Naujienų portalo 15 min informacija

 Metrikai 

Didžioji Šilutės evangelikų liuteronų bažnyčios metrikų dalis yra išsilaikiusi ir yra saugomi Evangelikų liuteronų bažnyčios centriniame archyve Berlyne:Christa Stache, Berichtigungen und Ergänzungen zum Verzeichnis der Kirchenbücher im Evangelischen Zentralarchiv in Berlin, Teil I: Die östlichen kirchenprovinzen der Evangelischen Kirche der Union, Berlin (1992³) 2001 (Stand: 1. Oktober 2001)
 Krikštynos: nuo 1913 iki 1926 m.
 Vedybos: nuo 1913 iki 1944 m.
 Laidotuvės: nuo 1913 iki 1944 m.

 Parapijos teritorija 
miniatiūra|right|160px|Paminklas H. Zudermanui skvere prie bažnyčios

Iki 1945 m. bažnyčia aptarnavo 9 vietoves:* = Schulort 

 vokiškas pavadinimas  lietuviškas pavadinimas Adlig Heydekrug  Šilutė, dvaras *Bismarck (=Rupkalwer Moor) (anteilig)  Žalgiriai (iš dalies) Groß Augstumalmoor (anteilig)  Aukštumalo Pelkė (iš dalies) Heydekrug Šilutė Lapallen  Lapaliai Rupkalwen  Rupkalviai Szieszgirren/Schießgirren  Šyšgiriai Szlaszen/Schlaßen  Šlažai Trakseden  Traksėdžiai

 Architektūra ir vidus 
miniatiūra|left|250px|Bažnyčios freska ir altorius

Bažnyčios architektas Kurtas Gutknechtas (),Walther Hubatsch, Geschichte der evangelischen Kirche Ostpreußens, Band 2: Bilder ostpreussischer Kirchen, Göttingen, 1968, S. 99, Abb. 419–427 stilius neogotikinis. Šiam stiliui būdinga griežta, plokštuminė kompozicija ir saikingos, modernizuotos neogotikos formos. Išsiskiria kvadratinis 50 m aukščio bokštas su smailiais trikampiais skydais, aukšta aštuoniakampe smaile ir mažomis smailiukėmis kampuose. Bokšto viršūnė – pati puošniausia pastato dalis, o bokšto laikrodis – didžiausias Lietuvoje: jo ciferblato skersmuo 2,5 m, didžioji rodyklė 1,10 m, mažoji – 0,80 m ilgio.liuteronai.lt puslapio informacija  Trys bažnyčios varpai nulieti Tiuringijos liejykloje, didžiausias iš jų sveria 1300 kg, vidurinis 620 kg ir mažasis 350 kg.

 Bažnyčios vidus 

Vitražą virš pagrindinio įėjimo durų padarė Karaliaučiuje stiklo dailininkas Emilis Krugeris (). Vargonus pagamino Elbingo vargonų firma „Wittek“. Pagrindinės navos lubos gaubtais skliautais, palaikomos 8 kolonų, kurios laiko ir šalutinių navų antruosius aukštus. Pusrutulinėje gaubtoje apsidėje stovi ąžuolinis altorius, sakykla ir krikštykla.

Šilutės bažnyčia buvo laikoma viena gražiausių Rytų Prūsijos evangelikų liuteronų bažnyčių. Tai buvo dailininko Richardo Pfeiferio ()Straipsnis apie freskų autorių silutesnaujienos.lt puslapyje, buvusio Karaliaučiaus meno akademijos profesoriaus, nuopelnas. Ant 80 m² altoriaus sienos jis nutapė freską su 120 originalaus dydžio figūrų. Iš jų 80 suvaidino svarbų vaidmenį bažnyčios istorijoje. Viršuje, virš altoriaus priešais dievo avinėlį klūpo Adomas ir Ieva, o iš kairės ir dešinės pavaizduoti žmonės iš bažnyčios istorijos. Tarp jų: reformatoriai Martynas Liuteris ir Žanas Kalvinas bei Paul Gerhardt, Lukas Kranachas Vyresnysis, Albrechtas Diureris, Johanas Sebastianas Bachas, Georgas Frydrichas Hendelis, August Hermann Francke, Nikolaus Ludwig von Zinzendorf, Friedrich Bodelschwingh, Matthias Claudius, Amalie Sieveking ir daug kitų (tarp jų ir Hugo Šojus).Beschreibung der Kirche  auf ''memelland-adm.de Taip pat ir kitos bažnyčios sienos yra papuoštos biblinėmis scenomis.

 Vargonai 

Vargonai buvo pagaminti bažnyčios statybos metais. Tai buvo vienas iš paskutiniųjų vargonų gamintojo Eduardo Viteko ( 1857–1927 m.) iš Elbingo (dab. Lenkija) gaminys. Jis vargonų dirbtuves prieš tai perėmė iš Augusto Terleckio (August Terletzki).

VargonuoseJörg Naß, Orgelinventar der evang. lutherischen Kirche Litauens. Durchsicht der Orgel 2009  įmontuota pneumatinė traktūra, kuri gali būti paleista automatiškai. 2002 m. vargonai nebeveikė ir jais nebuvo įmanoma groti. Tais pačiais metai juos buvo bandoma remontuoti, bet 2003 m. vargonai buvo užlieti ir taip visai peršlapo oro pūtimo sistema. Tais pačiais metai jie buvo vėl remontuojami, bet nevisiškai sutvarkyti.http://silute.lelb.eu/?page_id=551 Vargonų remontas bažnyčios tinklalapyje

Šiuo metu vargonai nepilnai funkciuonuoja ir yra naudojami tik mišių metu.http://silute.lelb.eu/?page_id=551 Vargonų remontas bažnyčios tinklalapyje Generalinė restauracija kol kas nenumatyta.

 Kunigai 
miniatiūra|right|180px|Vokiškas užrašas „Das Wort sie sollen lassen stahn” ('Jie žodį mums palikti turi')

Parapiją aptarnavę kunigai:
 Teodoras Eickė (nuo parapijos įkūrimo iki 1942 m.)
 Fritzas Moseris (kurį laiką pavadavo T. Eickę 1942 m.)
 Ernstas Daudertas (iki 1944 m.)
 A. Tėvelaitis (pirmosios pamaldos po karo)
 Ansas Baltris
 Frydrikas Mėgnis (iki 1950 m.)
 Jonas Kalvanas
 Martynas Klumbys (iki 1959 m.)
 Jonas Okas
 Ernstas Roga
 Ridas Tamulis
 Remigijus Šemeklis (nuo 2002 m.)

 Literatūra 
 Petras Jakštas. Senoji Šilutė, 1994
 Albertas Juška. Mažosios Lietuvos Bažnyčia XVI–XX amžiuje, 1997 m.

 Šaltiniai 

 Nuorodos 

 Šilutės evangelikų liuteronų parapijos puslapis
 Šilutės parapija liuteronai.lt puslapyje 
 Šilutės evangelikų liuteronų bažnyčios istorija  (vokiškai)
 Šilutės miesto istorija svetainėje Ostpreussen.net  (vokiškai)

Kategorija:Lietuvos evangelikų liuteronų bažnyčios
Kategorija:Šilutės rajono bažnyčios
Kategorija:Neogotika Lietuvoje
Kategorija:Lietuvos kultūros vertybės: bažnyčios